कार्निवल रो
सदियों तक फे की जन्मभूमि मिथकों और पौराणिक गाथाओं का गढ़ रही थी।
जब तक कि उसकी धन-संपदा के लिए कई मानव साम्राज्यों ने वहाँ युद्ध नहीं छेड़ दिया।
सात वर्ष पूर्व, महायुद्ध का तब अंत हो गया
जब बर्ग गणराज्य ने अपने कदम पीछे खींच लिए...
...और फे को अपने विरोधियों, पैक्ट के निर्मम शासन के रहमो-करम पर छोड़ दिया।
अब फे की जन्मभूमि वह नर्क बन चुकी है जिससे वे बच निकलने के लिए तड़प रहे हैं...
भागो!
पैक्ट-अधीन अनाउन टिर्नेनॉक
जल्दी!
चलो! अरे, चलो!
उसे गोली मारकर गिरा दो!
ओए! मैंने तुझसे पहले ही कहा था। मुझे मिलने के बाद ही तुझे अपना हिस्सा मिलेगा।
-अब उड़ जा। -नहीं। इस बार मैं साथ चलूँगी।
नहीं। तेरी ज़रूरत यहाँ है। तू हमारी आख़िरी स्पैरोहॉक है।
अब और नहीं, समझे? मुसाफ़िर जमा करने के लिए कोई और पिक्स ढूँढ लो।
मैं बर्ग जा रही हूँ।
तुझे नियम पता है।
पैसे नहीं दे सकती,
तो अच्छा होगा कि वापस किनारे लौट जा।
बुरा मत मानना, कप्तान, पर मैं नहीं जाऊँगी।
इससे पहले कि मैं तुझे फेंक दूँ, मेरे जहाज़ से दफ़ा हो जा।
कोशिश करके देख लो।
अभी-अभी उस टापू से आई हूँ जहाँ तुम्हारे आदमी पैर भी नहीं रखते
और पिछले पाँच मिनट में मैंने तुमसे बड़े दिग्गजों को मौत दी है।
यह तटीय तोपखाना है!
भाड़ में जाए। उसे नीचे ले जाओ। चलो यहाँ से निकलते हैं, लड़को।
द टेटरबी होटल
शुक्रिया।
माफ़ करना?
माफ़ करना, मिस?
तुमने जो किया, उसके लिए धन्यवाद कहना चाहती थी।
लोग कह रहे हैं कि इस सफ़र का इंतज़ाम तुमने किया।
धन्यवाद मत कहो। तुम्हें अब भी इसके पैसे देने होंगे।
या इसके बदले में बर्ग में काम करना होगा।
मैंने कुछ ख़ास नहीं किया।
तुमने ख़ास ही किया है।
तुमने हमें बेहतर जीवन जीने का मौका दिया है।
काश ऐसा ही हो।
क्या वह एक बर्गिश सैनिक है?
हाँ। मैं इससे युद्ध के दौरान मिली थी।
तुम दोनों...
इसमें कोई शर्मिंदगी नहीं।
एक बार मेरा एक बर्गिश बंदूकची से चक्कर चला था।
बस जानने की एक खुजली सी थी। लेकिन वह ठीक-ठाक आदमी था।
मेरे लिए यह उससे कुछ ज़्यादा था।
इसी लिए बर्ग जा रही हो? उसके साथ रहने?
नहीं।
पैक्ट के आख़िरी हमले में उसकी मौत हो गई।
सुनकर दुख हुआ।
बर्ग
ओए!
इतनी जल्दी में क्यों हो, जान? ऊपर आकर मुझसे मिलो।
देखो, तुम इस क्रिच की गंदगी को रो पर नहीं बेच सकती।
बिना परमिट के नहीं।
पर तुम किस्मत वाली हो कि हम तुम्हें
परमिट बेच सकते हैं।
मुझे पिताजी से पूछना होगा।
वह यहाँ नहीं हैं न?
अपने देश में वह एक मशहूर वैद्य हुआ करते थे।
अच्छा? और अब वह ये घटिया चीज़ें बेचता है।
ठीक है। चलो। यह गंदगी यहाँ से हटाओ, समझीं?
हटाओ अपनी दुकान।
तुम इसे उठाओगे?
क्या कहा?
-थैच, नहीं, रुक जाओ! थैच। -मैं सँभाल लूँगा।
लगा जैसे तुम्हें तौर-तरीके सीखने की ख्वाहिश है।
तुम यह नहीं करना चाहोगे।
वरना क्या?
तुमने पतलून गीली कर ली।
नहीं। लेटे रहो। बस करो!
माफ़ करना, इंस्पेक्टर। यह नया है।
दिमाग ठिकाने है? पता है कौन है?
शुक्रिया, इंस्पेक्टर।
पिता कैसे हैं?
ठीक हैं। आज सुबह रो कैसे आना हुआ?
एक मामला है।
कल रात उसे होश आ गया।
होश में हैं? बात कर रही हैं?
हाँ। टिटानिया की कृपा से।
मैग्रिट, मेरी जान,
यह इंस्पेक्टर फिलोस्ट्रेट हैं।
आप फाइलो कह सकती हैं।
आप पुलिसवाले हैं?
हाँ।
मुझे इन हमलों के दोषी को ढूँढने की ज़िम्मेदारी दी गई है।
अनसीली जैक।
हाँ, लोग उसे यही कह रहे थे।
आपका मतलब, हम क्रिच उसे यही कह रहे थे।
जैक कभी भी आपकी बिरादरी पर हथौड़ा नहीं चलाएगा।
इन्हें बता सकती हो, मैग्स।
यह एक भले इंसान हैं।
मैंने कुछ और लोगों से बात की,
उनसे जो बात कर सकते हैं।
मगर मुझे ज़्यादा कुछ पता नहीं चला।
उम्मीद थी कि आप और रोशनी डालेंगी।
उसे गिरफ़्तार करने में मदद कीजिए, जो आदमी कहे जाने
लायक नहीं है।
थोड़ी चाय मिल सकती है?
बिल्कुल।
आप अनाउन से हैं।
युद्ध के दौरान मैंने कुछ समय टियर्ननीज़ पहाड़ियों पर बिताया था।
मैं एक मिमसरी में तैनात था,
मैंने उतनी खूबसूरत जगह बहुत कम देखी है,
जहाँ कुछ सबसे बहादुर लोग बसते हैं।
कभी-कभी लगता है मेरा दिल वहीं रह गया।
मेरा भी।
जानता हूँ वह हादसा दर्दनाक था, पर उसे दोहराइए।
क्योंकि वह आदमी आज़ाद है और मासूम फे लोगों का शिकार कर रहा है।
हर तीसरे हफ़्ते, एक और।
आप पर तीन हफ़्ते पहले हमला हुआ था। वह फिर वही करेगा।
हमें उसे रोकना होगा।
मुझे आपकी मदद चाहिए।
मेरी विनती है।
उसे देखने से पहले
मैंने उसकी आवाज़ सुनी।
उसने मुझे एक पिक्स वेश्या कहा।
कहा मुझमें उस चीज़ की झलक है।
अंधकार की।
आपको उसका हुलिया याद है?
उसका सिर मुंडा हुआ था,
बस उसके चेहरे के बगल के बाल बचे हुए थे।
मटनचॉप्स।
उसके बाजू पर एक टैटू बना हुआ था।
किस चीज़ का टैटू?
शायद किसी साँप का।
और कोई बात?
छोटी सी जानकारी भी उसे गिरफ़्तार करवा सकती है।
उसने एक वर्दी पहन रखी थी।
वर्दी?
किस तरह की वर्दी?
पुलिस की वर्दी?
फ़ौजी वर्दी?
आपको पता है?
मुझे यहाँ रहते काफ़ी समय नहीं हुआ।
नहीं।
बेशक नहीं।
शुक्रिया।
आपने बहुत मदद की। आप बहादुर हैं। आप पहाड़ियों से हैं।
मिस्टर फाइलो,
आप एक भले आदमी हैं।
आशा है आपने जो वहाँ खोया, वह वापस मिल जाए।
आपको भी।
ध्यान से, फ्रैनी! इतना नज़दीक नहीं, पीटर!
आया की बात सुनी न, फ़ौरन वापस आओ!
उस जाहिल बूढ़ी बकरी की बात मत सुनो!
हे मार्टर, देखो!
एक जहाज़ का मलबा!
जल्दी वापस जाओ।
किसी सिपाही को बुलाकर लाओ। जल्दी!
क्रिच हमारे शहर में बढ़ते जा रहे हैं।
बेलफायर हॉल बर्ग गणराज्य
वे हमारे समाज को बदल रहे हैं।
बेहतरी के लिए नहीं।
वे अपने साथ बुराई, स्वच्छंदता,
लिक्सर की लत का अभिशाप,
विचित्र देवताओं की आराधना लेकर आते हैं।
सड़कें महफूज़ नहीं रहीं।
पूरा नगर ही सभ्य नागरिकों के लायक नहीं रहा।
लोग राहत के लिए चांसलर की ओर देख रहे हैं।
पर नतीजा क्या निकला?
एक ऐसा बहुमत, जो कुछ न करने में ही ख़ुश है!
लगता है हमारे काबिल प्रॉक्टर लॉन्गरबेन यह भूल गए हैं
कि आख़िर फे लोगों को अपनी धरती छोड़कर भागना ही क्यों पड़ा!
क्योंकि जिस पक्ष के यह प्रतिनिधि हैं,
उसने टिर्नेनॉक को पैक्ट के हाथों में जाने दिया!
इस बात को न भूलें कि किस पक्ष ने
हमें साम्राज्य-निर्माण के अधकचरे अभियान में घसीटा।
यह युद्ध हम जीत सकते थे।
यह युद्ध हमें जीतना ही चाहिए था!
देखिए यह हमें कैसे असली मुद्दे से भटका रहे हैं!
बर्ग वासियों को ढंग का कोई काम नहीं मिल रहा,
क्योंकि क्रिच उनका काम कौड़ियों के दाम पर कर रहे हैं!
अगर प्रॉक्टर लॉन्गरबेन फे लोगों को उनके घर वापस भेजना चाहते हैं,
तो ऐसा करने के लिए उन्हें ज़रूरी बहुमत इकट्ठा करने दीजिए।
आख़िर कानून बनाना इस सम्मानित चैंबर की ही तो
ज़िम्मेदारी है।
मेरी ज़िम्मेदारी तो बस कानून को लागू करना है!
यानी उसमें पिक्स वेश्याओं के साथ मेल-जोल न रखने वाला कानून शामिल नहीं है।
यह गुस्ताख़ी है!
मेरे परिवार के सम्मान पर उँगली उठाना!
उँगली उठाना? वह कैसे?
उसके झूठे आरोप बेबुनियाद हैं।
ब्रेकस्पीयर के नाम पर धब्बा नहीं लगाया जा सकता।
फिर भी आपका ऐसी बेहूदगी सहना कहाँ तक सही है,
जबकि बहुमत आपके पास है।
हाँ, लेकिन बहुत कम अंतर से।
एक छोटी गलती मेरी चांसलर की कुर्सी छीन सकती है।
जोनाह!
गुड मॉर्निंग, पिताजी।
हैलो, माँ।
धब्बा नहीं लगाया जा सकता।
सच कहा, पतिदेव।
और अब तक तुम कहाँ थे?
दोस्तों के साथ बाहर था।
सारी रात?
लगता तो है।
कार्निवल रो तो नहीं गए थे न?
बिल्कुल नहीं।
नहीं, आपने मेरे आने-जाने की सरहद को बहुत साफ़-साफ़ समझा दिया था।
तुम चांसलर के बेटे हो, जोनाह।
अपने पिता के दुश्मनों को मौका नहीं दे सकते।
बेफ़िक्र रहिए, अपने पिता को
शर्मिंदा करने से पहले मैं यह दुनिया छोड़ दूँगा।
मुझे फ़िक्र है, तो तुम्हारे भविष्य की, जोनाह।
बेफ़िक्र रहिए।
जहाँ तक दिख रहा है, मेरे भविष्य में बस हरियाली है।
मेरे बर्ग वासियो,
आपके नगर पर कब्ज़ा हो गया है।
लेकिन आप अकेले नहीं हैं।
अपनी आवाज़ लोगों तक पहुँचाइए।
द बर्ग टुडे प्रवासियों के जहाज़ पर तूफ़ान का कहर
सौ लोगों की जान गई!
तुमने उसे पकड़ा या नहीं?
टोर्मलिन।
हमले को तीन हफ़्ते हो गए।
आज रात वह शिकार करेगा न?
तुमसे मिलकर ख़ुशी हुई।
बस सोच रही हूँ कि क्या
अंधेरा होने से पहले काम निपटा लूँ?
अब तक उसे पकड़ चुका होता
अगर शिकार बने लोग कुछ बताते।
हाँ। वे जहाँ से आए हैं उसे देखते हुए, उनके घर
पुलिस का आना राहत की बात नहीं है।
क्या हुआ?
मैं मानता हूँ कि पुलिसवाले कोई फ़रिश्ते नहीं हैं,
पर हम पैक्ट भी नहीं हैं।
हाँ, पर हमें उनके भरोसे छोड़ दिया, जैसे जैक के भरोसे छोड़ दोगे।
लोग तो यही कह रहे हैं।
हाँ।
हालात कैसे हैं? दंगे हो सकते हैं?
तनाव तो है।
हथौड़ा लिए एक नस्लवादी हमें पीट जाता है,
और तुममें से ज़्यादा लोग परवाह नहीं करते।
तू पंगा लेना चाहता है?
हाँ, अब तू भेड़ों के देश में नहीं है, कमीने उकड़ूँ चाल वाले।
यह शहर हमारा है! अच्छा होगा अगर यह बात याद रहे।
खैर, मैं बता सकती हूँ कि मैं जैक को कहाँ ढूँढती,
और तुम यही जानने आए हो।
आख़िरी शिकार ने बताया कि वह मटनचॉप्स रखता है।
मानना पड़ेगा।
इसे देखा?
एक और टूटा जहाज़।
अनाउन से।
कोई ज़िंदा बचा?
कभी कोई बचता है?
वह केप टैर्न के पास समंदर किनारे मिली थी।
इस शहर को बस यही तो चाहिए, एक और पिक्स का पेट भरो।
ओए, जागो।
नाम बताओ।
नाम?
विन्येट। विन्येट स्टोनमॉस।
तुम्हारा नहीं, बेवकूफ़, उस जहाज़ का नाम जो डूब गया।
ओह, शायद उसका नाम डिलिवरेंस था।
हाँ। कहाँ चढ़ी थी?
अनाउन के पास। किनारे से दूर।
ये क्रिच बहुत शातिर होते हैं,
वे पैक्ट की तोपों से दूर किनारों पर चक्कर काटते हैं।
इतने भी नहीं कि सर्दी के थपेड़ों से दूर रहें, है न?
बाकियों का क्या हुआ?
बस तुम ज़िंदा बची हो।
पानी भरना शुरू होने पर भी वे हमें जहाज़ की छत पर
-नहीं जाने दे रहे थे। -उठो।
अगर जाने देते और तुम उड़कर किनारे पर चली जातीं,
तो तुम उनके काम की नहीं रहतीं, है न?
तुम्हें किसे सौंपा जाना था?
पता नहीं, उस सफ़र के बदले हमें दो साल तक काम करना था।
ठीक है। इसकी कार्यवाही पूरी करो।
पता करो वह जहाज़ किसके नाम पर था
और इसे इसकी सही जगह पहुँचाओ।
यह लो। यह वाला।
पता नहीं वह कौन होगा।
वह क्रॉसिंग पर मौजूद सबसे शानदार घर है। ज़रूर बहुत धनवान होगा।
वह तो है।
उसने नीलामी में वकील को भेजकर उस जगह को देखे बिना ही ख़रीद लिया।
ऐसा सुना है।
बिना देखे ही?
फिर तो सचमुच बहुत धनवान होगा।
किसी का इंतज़ार है क्या, बहना?
नहीं।
जी, कहिए?
मुझे मिस्टर एज़रा स्पर्नरोज़ से मिलना है।
तुम जाओ, एफिसा।
मैं एज़रा स्पर्नरोज़ हूँ।
डिलिवरेंस नाम का जहाज़ आप ही का है?
यह पूछताछ किस लिए?
समुद्र में खो गया।
मिस्टर स्पर्नरोज़, आप जोखिम जानते ही होंगे?
ज़ाहिर है, नहीं।
मैंने अपने परिवार की संपत्ति का एक बहुत बड़ा हिस्सा
इसमें लगा दिया।
इन अभागों को हमारे किनारों तक लाने के एवज़ में...
होने वाले मुनाफ़े के बदले
डिलिवरेंस नाम के यात्री जहाज़ को ख़रीदने
और सजाने के लिए मुझसे मदद माँगी गई।
यह कोई जुर्म नहीं है।
-है क्या? -नहीं।
मगर होना चाहिए।
यहाँ पहले ही काफ़ी क्रिच मौजूद हैं,
और नहीं चाहिए।
अब जहाँ तक इस पिक्स का सवाल है,
पचास गिल्डर यात्रा शुल्क के लिए
इसे काम करना था।
आप इस करारनामे को बेच सकते हैं या इसे नौकरानी रख सकते हैं,
जैसा आप चाहें।
एक दासी!
एज़रा! पिताजी के मरने के बाद से मेरी कोई दासी नहीं रही।
तो अब समय आ गया है कि हम इस असहनीय स्थिति में सुधार लाएँ।
शुक्रिया।
और मुझे माफ़ करना।
किसलिए, जान?
तुम पर और तुम्हारे रहस्यमय कारोबारी अभियानों पर संदेह करने के लिए।
तुम हमारे मसलों को अच्छे से संभाल रहे हो।
नाम क्या है, लड़की?
विन्येट।
तो फिर चलो, तुम्हारी साफ़-सफ़ाई करते हैं।
पिछली लड़की की वर्दी अभी भी कहीं रखी होगी।
स्वांसडे छुट्टी रहेगी।
निजी काम उसी दिन निपटाना, न कि हफ़्ते के बीच में।
माफ़ कीजिएगा।
जो पिछली लड़की... दूध डालो।
पिछली लड़की से मिलने उसके रिश्तेदार
आते ही रहते थे... बस करो।
हर समय, दिन हो या रात। इससे चिढ़ होती थी।
चिंता मत कीजिए, मिस।
मेरा कोई रिश्तेदार नहीं है।
वे अब भी टिर्नेनॉक में हैं?
वे मर चुके हैं।
बेशक बर्ग का टिर्नेनॉक को पैक्ट के रहमो-करम पर छोड़ना
बहुत भयावह बात है।
हम कम से कम तुम जैसी किसी बदकिस्मत को सहारा तो दे ही सकते हैं।
आगे से चाय देने से पहले नाखून साफ़ कर लेना।
जी, मिस।
बेशक यह तुम पर फबता है।
तुम फे लोग दुबले और खोखली हड्डियों वाले जो होते हो।
-मुझे नहीं लगता कि यह चोटी... -नहीं।
मुझे माफ़ कर दीजिए, मिस।
माफ़ी चाहूँगी। मैं बस... मेरे पास ज़्यादा कुछ नहीं बचा है।
चोटी ही मेरी पहचान है।
कितनी अजीब बात है।
यह किसी अपने की याद दिलाती है।
कोई मुसीबत खड़ी मत करना।
तुम जा सकती हो।
यह हमारा नगर है।
यह बर्ग वासियों का है!
यह जानने के लिए कि यहाँ क्या दाँव पर लगा है,
बस उस नर्क को देखना ही काफ़ी है, जो इन वहशी, जाहिल नस्लों ने
अपनी धरती को बना दिया है!
अगर एब्सैलम ब्रेकस्पीयर हमारे समुद्री किनारों पर आ रही
क्रिच की बाढ़ को नहीं रोक सकता, तो फिर उसे उस आदमी के लिए
रास्ते से हट जाना चाहिए जो यह कर सकता है।
रिटर लॉन्गरबेन!
वोट दो
लॉन्गरबेन को!
असल में, यह एक कलंक है।
इन इलाकों की कभी एक इज़्ज़त थी।
सार्जेंट, तुम यहाँ क्या कर रहे हो?
जहाँ तक मुझे पता है, एक जैसी सोच वाले लोगों से मिलना-जुलना कोई जुर्म नहीं है।
उनसे भी नहीं, जिन्हें शायद हथौड़े से
किसी फे का सिर फोड़ने में मज़ा आता है?
अब तक उसके पीछे हो?
कब तक तलाशते रहोगे?
जब तक कि मिल नहीं जाता। उसे ढूँढकर रहूँगा।
हाँ। पर वह इन सज्जनों के बीच तो नहीं मिलेगा।
पता नहीं। हो सकता है वह पास में ही हो।
बहुत ही पास।
तुम कहना क्या चाहते हो?
यही कि आख़िरी शिकार ने बताया कि वह तुममें से कोई एक चॉपर हो सकता है।
जो गंजा भी है।
जो वर्दी पहनता है, सार्जेंट।
ये कमबख्त क्रिच
ध्यान खींचने के लिए कुछ भी बोलते हैं न, दोस्तो?
-हाँ। -हाँ, सही कहा।
तो फिर ज़रा अपना बाजू दिखाओगे?
मुझे तुम्हें कुछ भी दिखाने की ज़रूरत नहीं है।
देखो, मैंने भी तुम्हारी ही तरह इस शहर के लोगों की रक्षा करने की शपथ ली है।
क्या तुम और तुम्हारे दोस्त
फे को उसका हिस्सा मानते हैं?
तुम्हें परवाह क्यों है?
इन लोगों से यह अजीब सा लगाव क्यों?
क्योंकि मैं उन जैसों के संग युद्ध लड़ा था।
हमारी तरह उन्होंने भी ख़तरा उठाया और इसके लिए
एहसान चुकाने का इस शहर का तरीका गलत है।
हाँ। वह युद्ध। वहाँ की तरह-तरह की बातें सुनी हैं।
अच्छा?
उस माहौल में किसी से भी गलती हो सकती है।
ढंग की औरतों का न होना और कंगाल हो चुकी उन तितलियों का
एक चंद चमकदार बर्गिश सिक्कों के लिए बिस्तर पर बिछ जाना।
भूल तो होनी ही थी।
बस अपनी आँखें बंद करो, घर बैठी अपनी महबूबा को याद करो।
सुना है इसमें मर्दानगी के सामान को गंदी नाली में घुसाने जैसा एहसास होता है।
क्या यह सच है?
खड़े हुए तो बहुत पछ्ताओगे।
इसके लिए तेरी शिकायत ज़रूर करूँगा!
तो कर न! मैं भी बता दूँगा कि तू मुझे कहाँ मिला था!
भाड़े का कमरा
नमस्ते।
-मिसेज़ फाइफ। -मिस्टर फिलोस्ट्रेट।
खाना गर्म रखा है।
शुक्रिया।
शुक्रिया कहना भी चाहिए।
रात का खाना 6:00 से 7:00 के बीच परोसा जाता है। यहाँ का नियम।
चलिए भी, मिस्टर बैगस्टॉक,
मिस्टर फिलोस्ट्रेट सारा दिन सड़कों को
महफूज़ रखते हैं, तो हम 20 मिनट की छूट तो दे सकते हैं।
यह बस पक्षपात है। यह मत सोचना कि मुझे कुछ पता नहीं है।
तुमने कभी बताया नहीं कि यह कैसे हुआ।
मैंने बताया है।
युद्ध का घाव है।
हाँ, पर यह घाव लगा कैसे?
मुझे नहीं लगता कि तुम इससे ज़्यादा जानना चाहोगी।
क्यों नहीं?
शायद इसलिए कि सब लोग वापस नहीं लौटे।
मतलब, मेरा पति?
उस बात को सात साल हो गए। उससे भी ज़्यादा।
कभी-कभी पुराने ज़ख्म ज़्यादा दर्द देते हैं।
मैंने दर्द से समझौता कर लिया।
दर्द तो तुम्हारा जानना है।
वह एक भयानक युद्ध था और...
मुझसे कुछ गलतियाँ हुईं।
यह पूरी कहानी तो नहीं हो सकती।
अगर हुई तो?
क्यों लगता है कि यह सुनने लायक कहानी है?
क्योंकि तुम एक जानने लायक आदमी हो।
तुम जैसे मर्दों की कई कहानियाँ होती हैं। एक तो सुनाओ।
फिर कभी। देर रात हो गई है।
सही कहा।
हाँ।
मुझे चलना चाहिए।
गुड नाइट, फिलोस्ट्रेट।
गुड नाइट, मिसेज़ फाइफ।
क्या यह सच में ज़रूरी है?
हम तुम्हें दिन-दहाड़े उड़कर भागने तो नहीं दे सकते न?
फीते बाँधो।
तुम अपने समय पर जहाँ चाहे जा सकती हो,
लेकिन यह कभी मत भूलना कि तुम हमेशा इस घर का एक हिस्सा हो।
उससे याद आया, कोई रेलगाड़ी
टेटरबी होटल की ओर जाती है क्या?
वहाँ के बारे में क्या जानती हो?
कुछ समय पहले मेरी एक सहेली बर्ग आई थी।
सुना है वह वहाँ ठहरी हुई है।
टेटरबी एक वेश्यालय है, लड़की।
कार्निवल रो पर।
मुझे गलतफ़हमी हुई होगी।
गलतफ़हमी हो तो अच्छा है।
अब सुनो, लड़की,
मैं तुम पर पैनी नज़र रखूँगी।
इस परिवार की मेहरबानी से मुझे घर और खाना मिलता है,
और इस शहर में, यह कोई छोटी बात नहीं है।
इसलिए जो भी करना, सोच-समझकर करना।
विन्येट!
यहाँ का काम पूरा हो गया?
जी, मैडम।
एक काम पर भेजना है।
क्या तुम पर भरोसा कर सकती हूँ?
जी, मैडम।
रो जाकर इसे भरवा लाओ।
टैम्फस ऑयल?
साथ में कैल्डर की जड़ और जाने क्या-क्या।
कान के पीछे एक बूँद लगाओ और मर्द आपको अनदेखा नहीं कर पाते।
मुझे कोई गलतफ़हमी नहीं कि मैं सुंदर हूँ।
यह बहुत महँगा होता है।
मेरे भाई को ऐसी चीज़ों पर खर्च करना पसंद नहीं।
पर वह क्या जाने कि 23 की होने जा रही एक लड़की को
शादी का प्रस्ताव न आने पर कैसा लगता है, है न?
अब जाओ भी।
शायद हमारा नया पड़ोसी आज अपने घर आएगा
और यह तो पक्का है कि उसे रिझाने के लिए लुइज़ा पेमब्रोक ने
एक नई पोशाक चुन भी ली होगी।
खड़ी मत रहो।
ये समंदर किनारे मिले। अच्छी हालत में हैं।
हर एक की कीमत कम से कम एक गिल्डर होगी।
सारे के दो गिल्डर। देना हो तो दो।
-माफ़ करना, मिस। -मुझे माफ़ करना, मैडम।
द टेटरबी होटल
टोर्मलिन!
विनी!
मुझे कैसे ढूँढा?
ढूँढने के लिए कुछ नाविकों को पैसे दिए थे।
स्पैरोहॉकिंग से लाए सारे पैसे उन्हें दे दिए।
यह जानने के लिए कि तेरी सहेली वेश्या है।
मजबूरी में सब करना पड़ता है।
यह वह बोल रही है, जो शरणार्थियों को पैक्ट से बचाती रही।
शायद तुम्हारा मतलब शरणार्थियों को दास बनवाने से है।
छोड़ो भी।
वह कोई बहादुरी नहीं थी। बस एक काम था।
पैसे मिलते थे, जैसे तुम्हें मिलते हैं।
हाँ। मगर तुमने वह पैसों के लिए नहीं किया।
नहीं? तो फिर मैंने क्यों किया?
क्योंकि लोगों को मदद चाहिए थी और वह मदद तुम दे सकती थीं।
मैं जानती हूँ तुम कभी हार नहीं मानतीं।
फिर भी आज यहाँ हूँ।
हालात बहुत बुरे होंगे, है न?
वरना तुम टिर्नेनॉक कभी नहीं छोड़तीं।
चाहा तो नहीं था।
मुझे ख़बर मिली कि एक गुट जंगल में छुपा हुआ है,
किसी नाव के इंतज़ार में।
वे किसी तरह के शिविर से भागकर निकले थे।
बस औरतें और लड़कियाँ।
बच्चियाँ।
पैक्ट उनके पीछे था और मैंने मदद करनी चाही, पर...
उन्होंने सबको मार डाला,
कोई नहीं बचा।
उस पलटन में बहुत सैनिक थे और...
मुझे पता था कि मैं लौट नहीं पाऊँगी, इसलिए मैं जहाज़ की तरफ़ भागी,
उनके जहाज़ की तरफ़,
जिसे मैंने उनके लिए मँगाया था,
जिसे वे कभी नहीं देख पाए।
पर अब तुम यहाँ हो।
यह विधवा वाली चोटी है?
उफ़, तुम नहीं जानती, है न?
क्या नहीं जानती?
विन्येट...
फाइलो ज़िंदा है।
और तुम्हें लगता है कि सार्जेंट डोम्बे ही वह...
-उसे क्या बुलाते हैं? -अनसीली जैक।
अनसीली?
उनकी भाषा में इसका मतलब "घृणित" है।
मुझे डोम्बे पर पूरा शक है, सर।
यह सार्जेंट की राजनीति के प्रति
तुम्हारी नफ़रत तो नहीं?
बस इतनी ही नफ़रत है कि उसकी राजनीति जैक की राजनीति जैसी है,
और कि उसका हुलिया आख़िरी शिकार के बताए हुलिए जैसा है,
इस हद तक कि वह भी एक वर्दी पहनता है।
फिर भी तुम अपने सहकर्मियों के साथ हाथापाई नहीं कर सकते।
इस इमारत के लोग तुम्हारे दुश्मन नहीं हैं।
इस नौकरी में मेरा काम अपने दुश्मन तय करना नहीं है। और न ही उनका था।
न्याय तो न्याय है।
आख़िरी छुट्टी कब ली थी?
मुझे छुट्टी नहीं चाहिए।
इतनी जल्दबाज़ी क्यों?
जल्दबाज़ी क्यों?
सर, हर तीसरे हफ़्ते, वह सनकी हथौड़ा घुमाता है। और...
और कोई लिक्सर का नशेड़ी मरा पाया जाएगा
या गर्भ में मरा अर्ध-मानव
या चाकूबाज़ी के दौरान मारा गया कोई ब्लैक रैवेन।
रो एक गंदी नाली है।
वे गुंडे नहीं हैं। आख़िरी शिकार एक नौकरानी थी।
उससे पहले वाला एक मछुआरा था।
तुम उन सबको नहीं बचा सकते!
एक को तो बचा सकता हूँ!
डोम्बे पर नज़र रखने दीजिए।
बिल्कुल नहीं!
अपने ही एक आदमी की निगरानी करवाऊँ?
तुम्हें शक नहीं, ठोस सबूत पेश करना होगा।
यह बस एक शक नहीं है।
फाइलो, घर जाओ!
आराम करो। कल फिर ठंडे दिमाग के साथ आना।
-सर, मैं यकीन... -फाइलो!
यह कोई विनती नहीं थी।
उन्होंने क्या कहा?
कहा डोम्बे को अकेला छोड़ दूँ। इसे निजी मामला बना रहा हूँ।
यह क्या है?
स्केच कलाकार पीड़िता से बात करके लौट आया है।
अच्छा।
यह बात हम दोनों तक ही रहे।
ओए, कपिंस।
हम नौसेना अकादमी चलाने लगे हैं?
बैसिलिस्क बंदरगाह पर खड़ा है।
बैसिलिस्क?
बख्तरबंद। सुदूर मारक-क्षमता।
वे उन्हें हफ़्तों तक उस टिन के डिब्बे में आधा पागल हो जाने तक रखते हैं,
फिर दिमाग ठंडा करने के लिए घर भेज देते हैं।
-यह तो बुरे सपने जैसा है। -बिल्कुल।
मेरा बुरा सपना। हर तीसरे हफ़्ते।
चलो!
हर तीसरे हफ़्ते?
जैक किसी पुलिस की वर्दी नहीं पहनता। वह तो एक नौसैनिक है।
पहले ही समझ जाना चाहिए था।
तुम सही थीं।
सारे बर्ग वासी एक जैसे हैं।
वे वादों के साथ आकर हमारी चीज़ें ले जाते हैं
और सब ले जाने के बाद वे ख़ुद चले जाते हैं।
यह बहुत आम कहानी है।
हमारे पूरे देश की कहानी।
चलो इसे भूल जाएँ।
एक नई कहानी बनाएँगे। बेहतर कहानी।
नहीं।
नहीं, अभी नहीं।
विन्येट, सुनो। शांत हो जाओ। ज़रा मेरी बात सुनो।
उससे कुछ हिसाब बाकी है।
वह जानेगा कि उसने मेरे साथ क्या किया।
उसे मेरी आँखों में देखकर पता चलेगा।
सत्यानाश।
एक बग्घी।
शानदार बग्घी।
यह वही है। यह ज़रूर वही है।
सब ठीक तो है?
हमारा नया पड़ोसी।
क्या सबसे पहले हम उसका स्वागत करें?
इमोजेन।
क्या? पड़ोसी यही करते हैं।
यह सही रवैया नहीं है।
पुराने ज़माने से बाहर निकलो। यह सातवीं सदी है।
इमोजेन।
तो तुम भी आ ही गए।
तुम्हें अपना तमाशा बनाने से रोकना जो है।
-जी, कहिए? -नमस्कार, जनाब।
क्या मकान के मालिक घर पर हैं?
आपका नाम?
-एज़... -एज़रा स्पर्नरोज़ और उनकी बहन।
हम पड़ोसी हैं और उनका स्वागत करने आए हैं।
उन्हें अंदर ले आओ, फर्गस।
शुक्रिया।
स्पर्नरोज़।
मैंने सुना है कि आपके पिता बर्ग के सबसे अच्छे घड़ीसाज़ थे।
हम यही सोचना पसंद करेंगे।
घर के मालिक से भेंट हो सकती है?
मालिक मैं ही हूँ।
मुझे कुछ कहना ही नहीं चाहिए था।
वह पैक्ट-अधीन टिर्नेनॉक में सात सालों तक ज़िंदा बची रही।
बर्ग की एक रात तो झेल ही सकती है।
हाँ, ज़रूर झेल सकती है। पर शायद वह नहीं जिस पर वह गुस्सा है।
कहीं यह वही लड़का तो नहीं?
इस हफ़्ते यह दूसरी बार आया है।
चांसलर का अपना बेटा
एक फे वेश्यालय में ऐसे बेधड़क घुस रहा है,
जैसे किसी बात की परवाह नहीं।
पूरी रात बर्बाद हो गई।
तो मैं चली जाती हूँ।
सच में? पक्का?
हाँ, क्यों नहीं? मन तो बहलेगा।
जोनाह।
फिर से स्वागत है, सर।
हैलो, मॉयरा, जान।
आज शाम आप कैसी हसीना का साथ पसंद करेंगे?
फ्लरी।
पेशाब करने जाना है।
समंदर किनारे कुछ पता चला?
मैंने वह स्केच बोसन को दिखाया।
अगर पहचानता था, तो बताया नहीं।
मुझे इसी बात का डर था।
तो हम यहाँ क्यों हैं?
वह कहावत है न,
जिस मछली की तलाश हो अगर वह समंदर में न मिले...
तो उसे टंकी में ढूँढो।
ये लोग अपने आदमी को आसानी से हवाले नहीं करेंगे।
हम उनसे कहेंगे भी नहीं।
शिकार बने सभी लोगों के सिर पर दाईं ओर वार किया गया था।
यानी हमारा गुनहगार बायाँ हाथ चलाता है।
उसके आख़िरी शिकार ने बताया कि उसके बाजू पर एक टैटू था।
तुम उनसे उनकी आस्तीन उठाने को कहोगे?
ऐसा कह सकते हैं।
मैं चिंता नहीं करता।
मैंने तुमसे कहा था न, वह छिनाल!
वह निरा मूर्ख है।
ओए, उसे लेकर कहाँ जा रहे हो?
माफ़ करना।
माफ़ करना, दोस्त।
धत्! सत्यानाश!
धत् तेरे की।
बैसिलिस्क
धत्।
इंस्पेक्टर!
यह वही है। यह जैक है। दूसरी तरफ़ से जाओ!
अपने हाथ दिखाओ! खेल ख़त्म हुआ!
ख़त्म?
अभी तो बस शुरुआत है।
मुझे उन्हें रोकना ही था।
रोकना ही था।
तुम नहीं जानते कि वे क्या गुनाह कर रहे थे।
कगार से दूर हट जाओ।
वे हमारे ईश्वर की पैदाइश नहीं हैं।
वे एक अंधकार की नगरी से आए हैं।
और वे अकेले नहीं आए हैं। अपने साथ कुछ लेकर आए हैं,
जो हम सबके अंत का कारण बनेगा।
मैंने उसे अपनी आँखों से देखा है।
मैं पागल लगता हूँ?
मैं अंधकार को पहचानता हूँ।
मैंने अंधेरी दुनिया के छोर तक
जाकर अंधकार की गहराइयों से
ऐसी चीज़ें निकाली हैं, जिससे तेरी रूह तक काँप उठे। पर...
उस जैसा डरावना और कुछ नहीं, जिसे मैंने पैरों तले अंधकार में देखा है।
तुम आने वाली मुसीबतों के लिए तैयार नहीं हो।
यहाँ कुछ ऐसा है जो सोच भी नहीं सकते।
जहाँ तुम इस यकीन के साथ जिए जा रहे हो
कि यह दुनिया अब भी तुम्हारी है,
वहीं एक अंधकार का देवता जाग रहा है।
बेशक हम वहाँ से समय रहते निकल नहीं पाए।
सोचो ज़रा।
फिनिस्टेरे क्रॉसिंग पर एक पक रह रहा है।
इस शहर की क्या हालत होती जा रही है?
मेरा लबादा।
अब तुम जाओ, विन्येट। सुबह 7:00 बजे यहाँ चाय ले आना।
गुड नाइट, मिस।
मिस्टर फिलोस्ट्रेट? तुम यहाँ क्या कर रहे हो?
क्या यह मेरा कमरा नहीं रहा?
सोचा मैं तुम्हें तुम्हारे जन्मदिन पर हैरान कर दूँ।
पर आज मेरा जन्मदिन नहीं है।
तुम एक साल पहले आए थे, तो सोचा एक जन्मदिन तो ज़रूर छूट गया होगा।
हाथ को क्या हुआ?
और तुम्हारा सिर? फाइलो।
किसी ने हथौड़ा फेंका। बाकी ख़ुद समझ लो।
क्या? मुझे देखने दो।
डॉक्टर के पास जाना चाहिए।
-इसकी... -टाँके लगेंगे।
-नहीं डॉक्टर... -गहरी चोट हो सकती है।
मैंने कहा...
कोई डॉक्टर नहीं।
मुझे माफ़ कर दो।
आज की रात ही ऐसी है।
दिमाग में बहुत कुछ चल रहा है।
तुम मुझे बता सकते हो।
तुम यह जानते हो, है न?
यह नई बात नहीं है कि बिस्तर साझा करने वाले लोग
मन की बातें भी साझा कर लेते हैं।
-शायद फिर कभी। -ऐसा मत करो।
-क्या? -"शायद फिर कभी।"
मैं तुम पर इन सब बातों का बोझ नहीं डालना चाहता, पोर्शिया।
यह कोई बोझ नहीं है।
-नहीं जानती यह कितना भारी है। -नहीं जानती।
पर तुम उसे अकेले ढोते हो, जिसकी ज़रूरत नहीं है।
तुम्हें जानना चाहती हूँ, फाइलो।
और मैं कह रहा हूँ कि तुम न जानो तो ही भला है।
अच्छा।
हाँ।
सही है।
मैं सच्चाई भूल जाती हूँ।
-मेरा... -तुम बस मेरी देखभाल करते हो।
उसके लिए शुक्रिया।
अपने मन की करो और जब साथ सोने का दिल करे तो बता देना।
-पोर्शिया... -गुड नाइट, फिलोस्ट्रेट।
झूठे, मक्कार कहीं के।
तुम ज़िंदा हो।
मिमा रूसन अपने हाथों में खून के दाग़ लिए मेरे पास आई थी।
उसने कहा तुमने उसकी गोद में दम तोड़ा।
उसने मुझसे झूठ क्यों बोला?
क्योंकि उसे मैंने कहा था।
हम एक-दूसरे को सब कुछ बताते थे।
क्या तुम मुझे कम से कम अलविदा नहीं कह सकते थे?
मैं कहना चाहता था।
तुम्हें दुखी करना नहीं चाहता था।
दुखी करना?
तुमने मुझे तबाह कर दिया।
मैंने तुम्हारा इंतज़ार किया और तुमने मुझे मेरी ही धरती की राख पर
सात सालों के लिए सिर्फ़ और सिर्फ़ शोक के साथ छोड़ दिया।
मुझे यह पहले ही दिन कर देना चाहिए था।
तो करो।
तुम इसके लायक नहीं हो।
काश तुम मर गए होते।
यहाँ कुछ ऐसा है जो सोच भी नहीं सकते।
जहाँ तुम इस यकीन के साथ जिए जा रहे हो
कि यह दुनिया अब भी तुम्हारी है,
वहीं एक अंधकार का देवता जाग रहा है।
संवाद अनुवादक श्रेय रवि
रचनात्मक पर्यवेक्षक दिनेश शाकुल